《十二月一日使风》
宋代·赵蕃

中宵不得休，常州已鸡鸣。
欲知五更寒，扫霜四闻声。
出门风暴起，挂席遂前征。
官河沟渎耳，汹汹若未平。
想见太湖中，白浪山岳倾。
纡直虽有殊，高枕幸不惊。
舟师尚若悔，吾身未宜轻。
既无性命忧，从使嫌怨并。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。